***Naziv ustanove:*** *OSNOVNA ŠKOLA AUGUST ŠENOA*

***Adresa:*** *Drinska 14, 31000 Osijek*

***OIB:*** *51819889227,* ***RKP:*** *09520,* ***MB:*** *03013944,* ***ŠIFRA USTANOVE:*** *14-060-015*

***RAZINA:*** *31,* ***ŠIFRA DJELATNOSTI:*** *9520*

KLASA:400-01/20-01-03

UR.BR:2158-20/20-01-01

Osijek, 02.12.2020.

**Obrazloženje financijskog plana za 2021. godinu i projekcije za 2022. i 2023. godinu**

1. **Sažetak djelokruga rada proračunskog korisnika**

Osnovna škola August Šenoa je javna ustanova sa sjedištem u Osijeku, Drinska 14. Djelatnost škole obuhvaća osnovnoškolsko obrazovanje i odgoj učenika od 1. do 8. razreda. Nastava je organizirana u jednoj smjeni kroz petodnevni radni tjedan,ali zbog novonastale situacija uzrokovane Covid-19 bolesti nastava je u školskoj godini 2020./2021. organizirana u dvije smjene, s tim da su učenici prvih i drugih razreda stalno u prvoj smjeni. Za učenike razredne nastave (samo 1. i 2. razreda) organiziran je produženi boravak u vremenu od 11:30 do 17:00 sati.

Školu pohađaju i učenici sa Brijesta stoga je za njih organiziran prijevoz.

Nastava se odvija u oblicima: redovna, izborna, dodatna, dopunska nastava i nastava u produženom boravku, a izvodi se prema nastavnom planu i programu koje je donijelo Ministarstvo znanosti, obrazovanja i sporta, prema Godišnjem planu i programu te Školskom kurikulumu za školsku godinu 2020./2021.

Na početku školske godine 2020./2021. upisano je 259 učenika, 15 razrednih odjela.

U školi je zaposleno 42 djelatnika: 7 učitelja razredne nastave, 2 pomoćnice u nastavi, 2 učiteljice u produženom boravku, 3 stručna suradnika, 19 nastavnika predmetne nastave, 9 ostalih radnika (ravnatelj, tajnik, računovođa, domar, kuharica, spremačice i spremač).

1. **Obrazloženje programa rada školske ustanove (aktivnosti i projekti)**

Financijskim planom škole planirana su sredstva za provođenje slijedećih programa i aktivnosti:

***Program******1060 Redovna djelatnost osnovnih škola***

* Aktivnost A106001 Financiranje temeljem kriterija
* Aktivnost A106002 Financiranje temeljem stvarnih troškova
* Aktivnost A106004 Rashodi za zaposlene u osnovnim školama
* Aktivnost A106005 Ostali rashodi za zaposlene u osnovnom školstvu

***Program 1061 Posebni programi osnovnih škola***

* Aktivnost A106102 Školska kuhinja
* Aktivnost A106103 Učeničke ekskurzije
* Aktivnost A106104 Stručna vijeća, mentorstva, natjecanja i stručni ispiti
* Aktivnost A106106 Produženi boravak
* Aktivnost A106109 Kazališna družina
* Tekući projekt T106104 ERASMUS

***Program 1062 Ulaganje u objekte osnovnih škola***

* Aktivnost A106202 Uređenje i opremanje škola

Ukupno je za 2021. godinu predviđeno 5.894.773,00 kn prihoda za provođenje redovne djelatnosti osnovnog obrazovanja, a za 2022. godinu se planira prihod od 6.012.668,00kn a 2023.godinu 6.132.922,00 kn. U 2021. godini su planirani projekti koji su pojašnjeni u Školskom kurikulumu.

Financijskim planom planirana su sredstva za provođenje plana i programa škole te školskog kurikuluma:

* sredstva za redovnu djelatnost osnovne škole sufinancirane su od Grada Osijeka i MZO-a,
* sredstva za prijevoz putnika sufinancirana su od Grada Osijeka,
* terenska nastava, izleti, ekskurzije i škola u prirodi financirat će se iz sredstava roditelja i agencija prema utvrđenom Godišnjem planu i programu škole te školskom kurikulumu,
* osigurat će se sredstva za sistematske i sanitarne preglede,
* financijski planovima i programima žele se osigurati što kvalitetniji uvjeti za izvođenje nastave, opremanje ustanove kako bi postignuća učenika bila bolja i kvalitetnija,
* sredstvima materijalnih troškova će se osigurati podmirivanje energenata, Internet usluge, usluge telefona, uredskog materijala, stručnog usavršavanja učitelja, stručnih suradnika, ravnatelja te administrativnih djelatnika,
* nastojat ćemo se voditi financijskim planom za 2021. godinu u svom poslovanju jer smo kroz godine predaje fiskalne odgovornosti uveli u kolektiv niz mjera prilikom trošenja financijskih sredstava kao što su zahtjevnice kojim svaki zaposlenik zahtjeva sredstva za rad koju odobrava ravnatelj zatim računovođa usklađuje s financijskim planom te tajnica realizira narudžbu,
* učenike ćemo poticati na kreativnost, razvijanje logičkog zaključivanja, uključivanje u slobodne aktivnosti, natjecanja te sudjelovanje u drugim školskim projektima, na priredbama i manifestacijama.

1. **Zakonske i druge podloge na kojima se zasniva program rada predškolske ustanove i škole**

* Zakon o ustanovama NN 76/93, 29/97, 47/99, 35/08, 127/19.
* Zakon o odgoju i obrazovanju u osnovnoj i srednjoj školi NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.
* Zakon o proračunu NN 87/08, 136/12, 15/15.
* Pravilnik o proračunskim klasifikacijama NN 26/10, 120/13, 01/20.
* Pravilnikom o proračunskom računovodstvu i Računskom planu NN 124/14, 115/15, 87/19, 3/18, 126/19.
* Zakon o fiskalnoj odgovornosti NN 111/18.
* Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila NN 95/19.
* Upute za izradu proračuna Grada Osijeka za 2021. i projekcija za 2022 – 2023. za proračunskog korisnika Grada Osijeka
* Godišnji plan i program osnovne škole August Šenoa za školsku godinu 2020./2021.
* Školski kurikulum za osnovnu školu August Šenoa za školsku godinu 2020./2021.

1. **Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove (godišnji izvedbeno-odgojno-obrazovni plan i program rada za školsku godinu 2020./2021. te školski kurikulum) prema planu i programu koje je donijelo MZO. Planovi se donose za školsku, a ne kalendarsku godinu te su uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije kalendarske godine.

Prioriteti ustanove su kvalitetno obrazovanje i odgoj učenika što ostvarujemo:

* stalnim usavršavanjem učitelja, praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanje učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima kroz školske projekte, priredbe te manifestacije u ustanovi i šire,
* poticanje za sudjelovanje na sportskim aktivnostima, uključivanje na natjecanja
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge ustanove naspram društveno neprihvatljivih oblika ponašanja,
* razvijanja navika cjeloživotnog učenja, usvajanja zdravih životnih navika,
* organiziranje zajedničkih aktivnosti učenika i učitelja tijekom izvannastavnih aktivnosti kroz upoznavanje kulturne i duhovne baštine.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirani prihodi ostvarit će se iz:

* Državnog proračuna *(Pomoći-636 )*
* Proračuna Grada Osijeka (*Opći prihodi i primici – 671)*
* Namjenskih prihoda *(Prihodi za posebne namjene-652)*
* Vlastitih prihoda *(661)* – najam školske športske dvorane
* Donacija *(663)* se planira 2021.g. u iznosu od 5.800 kn od Neprofitne organizacije i 16.000,00 kn od Trgovačkih društava koji potpomažu radu školske kazališne družine i sudjelovanje na raznim priredbama i manifestacijama
* Višak *(922)* preneseni iz 2020. u 2021.godinu će biti utvrđen prilikom sastavljanja financijskog izvješća za razdoblje od 1.1.-31.12.2020. godine te će ravnatelj Odlukom o raspodjeli viška iskazati ostvareni višak prema izvorima.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Osmogodišnje školovanje 2019./2020. godine uspješno je završilo 39 učenika.

Godišnji plan i program rada te Školski kurikulum za osnovnu školu je ostvaren.

Ravnatelj škole:

Krešimir Ćosić, prof.